CELEX: 32007R1452
Language: lv
Date: 2007-12-07 00:00:00
Title: Komisijas Regula (EK) Nr. 1452/2007 ( 2007. gada 7. decembris ) par atsevišķu preču klasifikāciju kombinētajā nomenklatūrā

11.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 325/66
            
         
      KOMISIJAS REGULA (EK) Nr. 1452/2007
   (2007. gada 7. decembris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 7. decembrī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 1352/2007 (OV L 303, 21.11.2007., 3. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Padomes Regulu (EK) Nr. 1791/2006 (OV L 363, 20.12.2006., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Pagrieziena gredzens, kas sastāv no diviem simetriski kaltiem tērauda gredzeniem, turklāt vienā gredzenā ir iestrādāti zobi.
                              Gredzeni spēj rotēt, ja tie viens no otra atdalīti, starp tiem ievietojot tērauda lodīšu gultņus.
                              Tērauda gredzena zobi nodrošina griezes momenta pārnesi.
                              Šis produkts paredzēts iebūvei ekskavatorā.
                           
                        
               
                  8483 90 89
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 2. a) piezīmi un KN koda 8483, 8483 90 un 8483 90 89 aprakstu.
                  Pagrieziena gredzens, ņemot vērā tā funkciju, atbilst precēm, kas iekļautas 84.nodaļas pozīcijā, tādēļ klasifikācija pozīcijā 8431 kā ekskavatora daļa ir izslēgta.
                  To neuzskata par apakšpozīcijas 8483 40“zobpārvadu vai sazobi”, tāpēc ka tas sastāv no vienkārša zobota gredzena.
                  Griezes kustību nodrošina zobi, kas nosaka produkta funkciju, un tāpēc pagrieziena gredzens ir klasificējams apakšpozīcijā 8483 90 89 kā atsevišķs transmisijas elements.
               
            
                  
                              2.
                           
                           
                              Transportlīdzeklis ar trim riteņiem, tā sauktais “tricikls”, ar dzirksteļaizdedzes iekšdedzes turpatpakaļ kustības virzuļmotoru, kura darba tilpums ir 1 584 cm3.
                              Transportlīdzeklim nav virsbūves, un tas paredzēts divu cilvēku pārvadāšanai.
                              Tas aprīkots ar stūri un motocikliem raksturīgu stūres mehānismu.
                              Transportlīdzeklis arī ir aprīkots ar pārnesumkārbu, kurai ir četri pārnesumi kustībai uz priekšu, atpakaļgaitas pārnesums un diferenciālis.
                           
                        
               
                  8703 23 19
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, kā arī KN kodu 8703, 8703 23 un 8703 23 19 aprakstu.
                  Lai gan transportlīdzekli stūrē ar stūri un tas izskatās kā motocikls, to nevar uzskatīt par motociklu pozīcijas 8711 izpratnē, jo tas aprīkots ar atpakaļgaitas pārnesumu un diferenciāli.
                  Tāpēc ražojums ir jāklasificē pozīcijā 8703 kā vienkāršotas konstrukcijas mehāniskais transportlīdzeklis, kas paredzēts cilvēku pārvadāšanai. (Skatīt pozīcijas 8703 HS skaidrojumu otro paragrāfu.)